Victoria's Secret

**Victoria’s Secret** (տրանսլիտ. *Վիկտորիա’ս Սիկրետ*), աշխարհում կանացի ներքնազգեստի, հագուստի և կոսմետիկայի վաճառքով զբաղվող ամենահայտնի ընկերություններից մեկը։ Տեղակայված է ԱՄՆ-ի Օհայո նահանգի Կոլումբուս քաղաքում։

## Պատմություն
Մի անգամ Ռոյ Ռեյմոնդը, ով ավարտել էր Սթենֆորդի համալսարանի բիզնեսի կառավարման մագիստրատուրան, որոշում է նվեր անել իր կնոջը և կանացի գեղեցիկ ներքնազգեստ գնելու նպատակով խանութ է ուղևորվում։ Հայտնվելով կանացի ներքնազգեստի խանութում՝ նա ցնցվում է կանացի ներքնազգեստների «այնկողմնային» աշխարհում։ Նա երկար ժամանակ քայլում է ամենահնարավոր չափսերի, գույների և ձևերի ապրանքներով դարակաշարերի մոտով։ Վաճառողները, որոնք սովորել էին սպասարկել միայն կանանց, չեն կարողանում օգնել նրան գնումներ կատարել։ Ռոյը հեռանում է դատարկաձեռն, բայց հեղափոխական մտադրվածությամբ։

thumb|250px|Victoria’s Secret-ի խանութներից մեկը
1977 թվականին Սան Ֆրանցիսկոյի արվարձանում Ռեյմոնդը սկսում է իրականացնել մտադրածը։ Նա բացում է իր առաջին խանութը՝ «Victoria’s Secret»-ը՝ որակավորելով այն որպես կանացի ներքնազգեստների նոր տիպի խանութ։ Խանութում մեկտեղված էին եվրոպական էլեգանտությունը և բարյացակամ միջավայրն այնպես, որ նույնիսկ տղամարդիկ իրենց կզգային հարմարավետ։

Ռեյմոնդի ծրագիրը այդ ժամանակից ի վեր աճեց՝ հեղաշրջում անելով աշխարհում ներքնազգեստների վաճառքի մոտեցման մեջ։

1982 թվականին Ռեյմոնդը բացեց 6 խանութ և գործարկեց փոքրիկ ծրագիր, որով ապրանքը վաճառվում է համացուցակով։ Սակայն, ունենալով ֆինանսական դժվարություններ՝ Victoria’s Secret-ը 4 միլիոն դոլարով վաճառեց Լեյսլի Վեկսներուին՝ կանացի ներքնազգեստի *The Limited* մանրածախ վաճառքի խանութի տիրոջը։

Հենց Լեսլի Վեկսները վերջերս այս բրենդը դարձրեց ամենամեծ պահանջարկ ունեցողներից մեկը համաշխարհային շուկայում։ Վեկսները տեսնում է իրական հնարավորություն՝ աչքի համար գեղեցիկ դարձնել նույնիսկ այն, ինչը, որպես կանոն, պահված է ներքնազգեստի տակ։ Նա հասկացավ, որ ցանկացած կին, ով «պարզ ներքնազգեստ» է գնում և հագնում, հոգու խորքում ձգտում է հագնել ինչ-որ ավելի գեղեցիկ և էքսկլյուզիվ բան:

Վեկսների առաջին գործն այն էր, որ ազատվեց «դրախտային անկյուն տղամարդու համար» իմիջից և խաղադրույքը կատարեց կանացի աուդիտորիայի վրա։ Ուժեղացնելու համար բրենդի՝ բացառապես եվրոպական լինելու ընկալումը, համացուցակներում ներկայացվում էր, որ ընկերության հիմնական գրասենյակը գտնվում է Լոնդոնում, սակայն իրականում այն գտնվում էր Օհայոյում։

«Մեծատառով բրենդ» ստեղծելու համար Վեկսները վարձում է Ֆինկելմանին, ով ուներ Հարվարդի բիզնեսի կառավարման մագիստրոսի աստիճան և 14 տարի խորհրդատու էր աշխատել ՄակՔինզիում։

Victoria’s Secret-ը միշտ իրականացնում է շոուներ՝ նորույթների ցուցադրությունները ներկայացնելով սուպերմոդելների միջոցով։ Նորույթներ լինում են ամեն սեզոնի։ 1999 թվականի նորույթների օնլայն ցուցադրությունը դարձել է համացանցի ամենակարևոր իրադարձություններից մեկը։ Առևտրի աճը պահպանելու համար ընկերությունը պլանավորում է բոլոր խանութներում վաճառել համացուցակների ամենահանրաճանաչ մոդելները։ Համացուցակները, որոնք թողարկվում էին 365 միլիոն օրինակով, ապահովում են ընկերության ընդհանուր եկամուտների մեկ երրորդը։

2011 թվականի սեպտեմբերի 30-ին Ռուսաստանում բացվել է առաջին ֆիրմային բուտիկը։

## Victoria’s Secret-ի հրեշտակներ
Victoria’s Secret-ի «հրեշտակները» ամենահայտնի մոդելներն են, որոնք ներկայացնում են ընկերության արտադրանքը։ Հրեշտակների դեբյուտը կայացել է 1998 թվականին՝ չորրորդ ամենամյա ցուցադրության ժամանակ։ Առաջին «հրեշտակներն» են եղել Թայրա Բենքսը, Հելենա Քրիսթենսենը, Քարեն Մյուլդերը, Ստեֆանի Սեյմուրը և Դանիելա Պեշտովան։ Մոդելներին անվանում են «հրեշտակներ», քանի որ նրանք ամենամյա ցուցադրմանը բեմ են դուրս գալիս ուսերին դրված բազմազան թևերով, որոնք նման են թիթեռների, հրեշտակների, թռչունների և փերիների թևերին։

2007 թվականի նոյեմբերի 13-ին Victoria’s Secret-ի «հրեշտակները» հոլիվուդյան Փառքի ծառուղու «աստղեր» ստացան։

### Ներկայիս գործող անձինք
* Ադրիանա Լիմա — (2000 թվականից)
* Ալեսսանդրա Ամբրոսիո — (2001 թվականից)
* Բեհատի Փրինսլու — (2009 թվականից)
* Քենդիս Սվեյնփոլ — (2010 թվականից)
* Լիլի Օլդրիջ — (2010 թվականից)
* Քեյթ Գրիգորևա — (2015 թվականից)
* Թեյլոր Մարի Հիլ — (2015 թվականից)
* Էլզա Հոսկ — (2015 թվականից)
* Մարթա Հանթ — (2015 թվականից)
* Ստելա Մաքսվել — (2015 թվականից)
* Սարա Սամպայո — (2015 թվականից)
* Ռոմի Սթրիյդ — (2015 թվականից)
* Ժասմին Տուքս — (2015 թվականից)
* Մոնիկա Յագաչակ — (2015 թվականից)
* Լաիս Ռիբեիրո — (2015 թվականից)

### Նախկին
* Հելենա Քրիսթենսեն (1997—1998)
* Մարիա Ինես Ռիվերո (1998-1999)
* Ստեֆանի Սեյմուր (1997—2000)
* Քարեն Մյուլդեր (1997—2000)
* Լետիցիա Կաստա (1998-2000)
* Դանիելա Պեշտովա (1997—2002)
* Թայրա Բենքս (1997—2005)
* Հայդի Քլում (1999—2010)
* Ջիզել Բունդշեն (2000—2007)
* Կարոլինա Կուրկովա (2005—2007)
* Իզաբել Գուլար (2005—2008)
* Սելիտա Իբենկս (2005—2009)
* Մարիսա Միլլեր (2007—2010)
* Միրանդա Քերր (2007—2013)
* Ռոուզի-Հանթինթոն Ուայթլի (2009—2010)
* Շանել Իման (2010—2012)
* Էրին Հիթերթոն (2010—2013)
* Լինդսի Էլլինգսոն (2011—2014)
* Դաուտցեն Քրուս (2008—2014)
* Կարլի Քլոս (2012—2015)

### Very Sexy Fantasy Bra
*Very Sexy Fantasy Bra*՝ թանկարժեք քարերով զարդարված կրծկալների հավաքածու։ Բոլոր հավաքածուների արժեքը գերազանցում է 100 միլիոն $-ը։ *Fantasy Bra*-ն տարբեր ժամանակներում ներկայացրել են.

* Կլաուդիա Շիֆեր (1996). *«Million Dollar Miracle»*՝ 1 միլիոն $ արժողությամբ,
* Թայրա Բենքս (1997). *«Diamond Dream»*՝ 3 միլիոն $արժողությամբ,
* Դանիելա Պեշտովա (1998). կրծկալների հավաքածու *«Dream Angels»*՝ 5 միլիոն $ արժողությամբ,
* Հայդի Քլամ (1999) — *«Millennium Bra»*՝ 10 միլիոն $ արժողությամբ,
* Ջիզել Բունդշեն (2000). *«Red Hot»* հավաքածու՝ 15 միլիոն $ արժողությամբ,
* Հայդի Քլամ (2001).  *«Heavenly Star»* հավաքածու՝ 12,5 միլիոն $ արժողությամբ,
* Կարոլինա Կուռկուռովա (2002). *«Star of Victoria»* հավաքածու՝ 10 միլիոն $ արժողությամբ,
* Հայդի Քլում (2003). *«Very Sexy»* հավաքածու՝ 11 միլիոն $ արժողությամբ,
* Թայրա Բենքս (2004). *«Heavenly „70“»* *բրա* հավաքածու՝ 10 միլիոն $ արժողությամբ, 18 կարատանոց սպիտակ ոսկուց, 2900 ադամանդներից և 70-կարատանոց ադամանդից,
* Ջիզել Բունդշեն (2005). «Sexy Splendor» *բրա* հավաքածու՝ 12,5 միլիոն $ արժողությամբ, 18 կարատանոց սպիտակ ոսկուց, 2900 ադամանդներից, 22 ռուբիններով և 101-կարատանոց ադամանդից,
* Կառոլինա Կուրկովա (2006). *«Hearts on Fire Diamond»* *բրա* հավաքածու՝ 6,5 միլիոն $ արժողությամբ,  2000 ադամանդներից և կենտրոնում 10-կարատանոց ադամանդից,
* Սելիտա Իբենքս (2007). *«Holiday»* բրա հավաքածու՝ 4,5 միլիոն $ արժողությամբ՝ սղմակ, գուլպայի կախակապ և ապարանջան ներառող, 
* Ադրիանա Լիմա (2008). *«Black Diamond»* *բրա* հավաքածու՝ 5 միլիոն $ արժողությամբ՝ սև ու սպիտակ ադամանդներից և ռուբիններից,
* Մարիսա Միլլեր (2009). *«Harlequin»* *բրա* հավաքածու՝ 3 միլիոն $ արժողությամբ՝ սև ադամանդներից և 16-կարատանոց ադամանդից,
* Ադրիանա Լիմա (2010). *«Bombshell»* *բրա* հավաքածու՝ 2 ,իլիոն $ արծողությամբ՝ ադամանդներից, տոպազներից և շափյուղաներից,
* Միրանդա Քեր (2011). *«Treasure»* *բրա*՝  2,5 միլիոն $ արժողությամբ՝ մարգարտից, ակվամարինից, ցիտրինից, 142-կարատանոց սպիտակ և դեղին ադամանդներից, 18-կարատանոց սպիտակ և դեղին ոսկուց,
* Ալեսսանդրա Ամբրոսիո (2012). *«Floral»* *բրա*՝ 2,5 միլիոն $ արժողությամբ՝ ամեթիստներից, շափյուղաներից, ցավորիտից, ռուբիններից, սպիտակ, վարդագույն և դեղին ադամանդներից, 18-կարատանոց վարդագույն և դեղին ոսկուց,
* Քենդիս Սվեյնփոլ (2013). *«Royal Fantasy Bra»* *բրա*՝ 10 միլիոն $ արժողությամբ։ Բրան և գոտին ներառում են 4200 թանկարժեք քարեր, այդ թվում՝ ռուբիններ, ադամանդներ և դեղին շափյուղաներ։ Այդ ամենը երիզում է 18-կարատանոց ոսկին, իսկ կենտրոնում գտնվում է 52-կարատանոց տանձաձև ռուբինը։
* Ալեսսանդրա Ամբրոսիո և Ադրիանա Լիմա (2014). *«Dream Angels Fantasy Bra»* *բրա*՝ յուրաքանչյուրը 2 միլիոն $ արժողությամբ,
* Լիլի Օլդրիջ (2015). *«Fireworks Fantasy Bra»* *բրա*՝ 2 միլիոն $ արժողությամբ։ Թանկարժեք կրծկալի պատրաստման համար անհրաժեշտ է եղել երիզված 18-կարատանոց ավելի քան 6500 թանկարժեք քար՝ տոպազներ, նռնաքարեր, դեղին շափյուղաներ, ինչպես նաև ադամանդներ և վարդագույն քվարց։ Ընդհանուր առմամբ կիրառվել է 14 տարատեսակ թանկարժեք քար։ Քարերի ընդհանուր քաշը 1364 կարատից մի փոքր քիչ է։ Հավաքածուում գոտկատեղը զարդարված է 126 ադամանդներով և 400 այլ քարերով։
* Ժասմին Տուքս (2016). *«The Bright Lights Fantasy Bra»* *բրա* հավաքածու՝ 3 միլիոն $ արժողությամբ՝ ծածկված սպիտակ ադամանդներով և զմրուխտներով, և հաշվվում է ընդհանուր առմամբ 9 000 թանկարժեք քար։
* Լաիս Ռիբեիրո (2017). *«Champagne Nights Fantasy Bra»* հավաքածու՝ 2 միլիոն $ արժողությամբ՝ սպիտակ ոսկուց, շափյուղաներից և ադամանդներից,
* Էլզա Հոսկ (2018). *«Dream Angels Fantasy Bra»* *բրա*՝ 1 միլիոն $ արժողությամբ, կազմված է արծաթից, շափյուղաներից և ադամանդներից։

## Ծանոթագրություններ

## Արտաքին հղումներ
* 
* Victoria's Secret Facebook-ում
* Victoria's Secret Twitter-ում
* Victoria's Secret Photostags.com-ում
* Victoria's Secret Facebook-ում

Կատեգորիա:1977 հիմնադրումներ
Կատեգորիա:Ամերիկյան ընկերություններ